Անձրևներից և արևից քայքայված փայտե գորշ շենքը ողորմելի տեսք ուներ։ Դարասկզբին կառուցվելուց ի վեր այն չէր ներկվել։ Շենքի ճակատային մասում մեծ լուսամուտներ կային, որոնց ապակիների մի մասը կոտրված էր։ Այնտեղ մեկ հարկի տակ ծվարել էին ոստիկանության բաժանմունքը և քաղաքապետարանը։ Ընդունված կարգով վերին հարկը զբաղեցնում էր ղեկավարությունը, իսկ առաջին երկու հարկերը տրամադրված էին ցածրաստիճան պաշտոնյաներին, քարտուղարներին ու ցրիչներին։ Բանտախցերը գտնվում էին նկուղում։